《李问樵明府招同陶子方前辈孔培生太守暨杨心裁姚仲容两大令饮城南曹氏园 其一》
清代·陈廷黻

飞盖出重闉，咫尺城南园。丹甍隐林薄，高馆抗层峦。

藤架环曲栌，槿篱缭疏垣。开芳异金谷，野花何烂漫。

蹑梯缘石磴，旷焉俯平原。浮云敛野色，天地为之宽。

置身百尺上，凭风修羽翰。

作者简介：陈廷黻，字已云，号渔笙，鄞县人。同治辛未进士，改庶吉士，授编修。有《镇亭山房诗集》。